# Korisnički priručnik

# Osobno računalo VAIO Fit 14/15SVF14A1/SVF15A1

Ispis

## Osvježavanje VAIO računala

Ako VAIO računalo postane nestabilno, preporučujemo da koristite funkciju osvježavanja sadržanu u sustavu Windows. Osvježite računalo na sljedeći način.

#### Napomena

- Modeli sa 64 GB ili 128 GB SSD-om ne podržavaju funkciju osvježavanja. Ako ste provjerili kapacitet SSD-a, pritisnite gumb ASSIST dok je VAIO računalo isključeno za prikaz zaslona VAIO Care (Rescue Mode) i odaberite Start BIOS setup.

1. Pritisnite gumb ASSIST dok je VAIO računalo isključeno.
   Pojavljuje se zaslon VAIO Care (Rescue Mode).
2. Odaberite Start troubleshooting (recovery).
   Slijedite upute na zaslonu dok se ne pojavi zaslon Odaberite neku mogućnost (Choose an option).
3. Odaberite Otklanjanje poteškoća (Troubleshoot) i Osvježavanje računala (Refresh your PC).

Većina korisničkih podataka spremljenih na ugrađenom uređaju za pohranu, neke postavke sustava Windows i sve aplikacije preuzete s usluge Windows trgovina (Windows Store) bit će sačuvane čak i nakon osvježavanja VAIO računala. Međutim, neke postavke aplikacije ili datoteke u specifičnim mapama možda ne budu zadržane.

Potvrdite sljedeći popis s detaljima postavki koje se zadržavaju, a koji se podaci brišu nakon osvježavanja računala.

#### Postavke koje se zadržavaju nakon što osvježite VAIO računalo

Sljedeće postavke bit će zadržane nakon što osvježite VAIO računalo.

- Postavke biblioteke

- Korisnički računi (lokalno, domene, Microsoft račun) i članstva u grupi

- Postavke domene

- Postavke za Windows Update

- Pozadina početnog i zaključanog zaslona

- Teme za radnu površinu

- Međunarodne postavke

- Profili bežičnih mreža

- Postavke konfigurirane u značajci Windows

#### Postavke koje se brišu nakon što osvježite VAIO računalo

Podaci u mapama navedenim u nastavku brišu se nakon što osvježite VAIO računalo.

- \Windows

- \Programske datoteke

- \Programske datoteke(x86)

- \ProgramData

- \Korisnici\(Korisničko ime)\AppData

#### Napomena

- Spremite važne podatke unaprijed.

- Podaci zaštićeni autorskim pravima, poput digitalnih informativnih podataka ili glazbenih datoteka organiziranih digitalnim aplikacijama za reprodukciju medija možda ne budu dostupni, čak iako su podaci zadržani na istoj lokaciji nakon što osvježite VAIO računalo.

  Upute potražite u datoteci pomoći isporučenoj uz aplikaciju koju upotrebljavate.

#### Savjet

- Aplikacije instalirane u vrijeme isporuke i instalirane s usluge Windows trgovina (Windows Store) zadržavaju se, dok će aplikacije radne površine koje ste instalirali nakon kupnje biti izbrisane.

Idi na vrh stranice

### Povezana tema

- O oporavku
- Oporavak iz područja za oporavak
- Oporavak pomoću medija za oporavak
- Napomene o oporavku

Idi na vrh stranice